Document ID: /roh_data/filtered/fineweb-2-filterrobots_roh.jsonl.gz/29906

Dastgain nus gidar a murir ad ina persuna sauna? Quai la dumonda centrala dal toc da teater «Gott». L’autur e giurist Ferdinand von Schirach è Tudestg. Per las tribunas en il Grischun è il teater vegnì adattà a la situaziun giuridica en Svizra.
Ina media dastga gidar da far suicidi. Ma duai ella propi? È l’agid da la media da far suicidi er endretg tar ina persuna sauna?
La rolla da la Elisabeth Gärtner che giavischa da pudair murir, dat Heidi Maria Glössner. Assistenza al suicidi è in tema cuntravers, in tema sin il qual i na dat betg ina resposta dretga u fallada. Quai vesa er l’actura uschia. Ella saja perplexa. Sa chapescha ch’ella haja il dretg sin sia atgna mort.
Sa chapescha hai jau il dretg sin mia atgna mort. Gist uschè sco jau hai il dretg sin mia atgna vita. Ma uss cun tadlar tut quels arguments, sun jau malsegira.
La cumissiun d’etica vegn cun arguments pro e contra, infurmescha, dat orientaziun. E suenter il teater ha il public en ina discussiun al podi la pussaivladad da far dumondas a spezialists.
Ma il davos pled ha il public. Lez dastga decider schebain Elisabeth Gärtner survegn il medicament per far suicidi u betg.